லிம் கோக் விங் படைப்பாற்றல் தொழில்நுட்பப் பல்கலைக்கழகம்

{
  "type": "Feature",
  "geometry": { "type": "Point", "coordinates": [101.6373, 2.9308] },
  "properties": {
    "title": "Malaysian University",
    "marker-color": "228b22",
    "marker-size": "medium",
    "marker-symbol": "landmark"
  }
}
லிம் கோக் விங் படைப்பாற்றல் தொழில்நுட்பப் பல்கலைக்கழகம் (மலாய்: Universiti Teknologi Kreatif Limkokwing; ஆங்கிலம்: Limkokwing University of Creative Technology அல்லது Limkokwing; (LUCT) என்பது மலேசியா, சிலாங்கூர், சிப்பாங் மாவட்டம், சைபர்ஜெயா நகரில் உள்ள ஒரு தொழில்நுட்பப் பல்கலைக்கழகம் ஆகும். 1991-ஆம் ஆண்டு நிறுவப்பட்ட இந்தப் பல்கலைக்கழகம், ஆப்பிரிக்கா, ஐரோப்பா மற்றும் ஆசியா கண்டங்களில் வளாகங்களைக் கொண்டுள்ளது. மலேசியாவில் அதன் முதன்மை வளாகத்தைக் கொண்ட இந்தப் பல்கலைக்கழகத்தில் 150-க்கும் மேற்பட்ட நாடுகளைச் சேர்ந்த 30,000-க்கும் மேற்பட்ட மாணவர்கள் படிக்கின்றனர்.

வடிவமைப்பு, பல்லூடகம், தகவல் தொடர்பு, வணிகம் மற்றும் தொழினுட்பம் உள்ளிட்ட பல்வேறு படிப்புத் துறைகளில் இளங்கலை மற்றும் முதுகலை நிலைகளில் பரந்த அளவிலான கல்வித் திட்டங்களை இந்தப் பல்கலைக்கழகம் வழங்குகிறது. 

கல்வித் திட்டங்களுக்கும் மேலதிகமாக; விளையாட்டு நிகழ்வுகள், நிகழ்த்துக் கலைகள், பண்பாட்டு நடவடிக்கைகள் மற்றும் சமூகச் சேவை உள்ளிட்ட பாடநெறிகளுக்கு அப்பாற்பட்ட பல்வேறு செயல்பாடுகள், மன்றங்கள், மாணவர்கள் பங்கேற்பதற்கான அமைப்பு வசதிகளையும் இந்தப் பல்கலைக்கழகம் வழங்கி வருகிறது.

வரலாறு
லிம் கோக் விங் பல்கலைக்கழகம் (LUCT), 1991-ஆம் ஆண்டு லிம் கோக் விங் (Lim Kok Wing) என்பவரால் நிறுவப்பட்டது. 2002-ஆம் ஆண்டு, பல்கலைக்கழகக் கல்லூரியாக நிறுவப்பட்ட முதல் தனியார் கல்லூரி என்ற பெருமையைப் பெற்றது.

வளாகங்கள்
திசம்பர் 2018 நிலவரப்படி, லிம் கோக் விங் பல்கலைக்கழகம்  பின்வரும் வளாகங்களைக் கொண்டிருந்தது:
 லிம் கோக் விங் போர்னியோ வளாகம்: கூச்சிங், சரவாக்.
 லிம் கோக் விங் போட்ஸ்வானா வளாகம்: காபரோனி.
 லிம் கோக் விங் கம்போடியா வளாகம்: நோம் பென்.
 லிம் கோக் விங் லெசோதோ வளாகம்: மசேரு, லெசோத்தோ, லெசோதோவில் முதல் மலேசிய பல்கலைக்கழக வளாகம்.
 லிம் கோக் விங் மலேசியாவின் முதன்மை வளாகம்: சைபர்ஜெயா, சிலாங்கூர்.
 லிம் கோக் விங் ஐக்கிய இராச்சிய வளாகம்: இலண்டன்.
 லிம் கோக் விங் சுவாசிலாந்து வளாகம்: இம்பபான், எசுவாத்தினி.
 லிம் கோக் விங் சியரா லியோன் வளாகம்: பிரீடவுன்.
 லிம் கோக் விங் உகாண்டா வளாகம்: நமதாபா (Namataba).

கல்வித் திட்டங்கள்
2022-ஆம் ஆண்டு நிலவரப்படி, லிம் கோக் விங் பல்கலைக்கழகம் இரண்டு சான்றிதழ் படிப்புகளையும்; இருபத்தி இரண்டு இளங்கலை பட்டப் படிப்புகளையும் வழங்குகிறது.

தரவரிசை பட்டியல்
 ஆண்டு தரவரிசை மதிப்பீட்டாளர்2012251-300  கியூஎஸ் உலகத் தரவரிசை2013251-300 கியூஎஸ் உலகத் தரவரிசை2014251-300   கியூஎஸ் உலகத் தரவரிசை2015251-300  கியூஎஸ் உலகத் தரவரிசை2016251-300  கியூஎஸ் உலகத் தரவரிசை2017251-300   கியூஎஸ் உலகத் தரவரிசை2018218  கியூஎஸ் உலகத் தரவரிசை2019351-400   கியூஎஸ் உலகத் தரவரிசை

மேலும் காண்க
 எய்மிஸ்ட் பல்கலைக்கழகம்
 சைபர்ஜெயா பல்கலைக்கழகம்
 பல்லூடக பல்கலைக்கழகம்
 மலேசியப் பல்கலைக்கழகங்களின் பட்டியல்

மேற்கோள்கள்

வெளி இணைப்புகள்

பகுப்பு:மலேசியப் பல்கலைக்கழகங்கள்
பகுப்பு:சிலாங்கூரில் உள்ள பல்கலைக்கழகங்களும் கல்லூரிகளும்